Төп транспорт төрөxa0— тимер юл (файҙаланылған тимер юлы оҙонлоғо 9,9 мең км, 1975). Төбәк линияларының иң мөһимеxa0— Полуночноеxa0— Серовxa0— Свердловскxa0— Силәбеxa0— Орск тимер юлы. Төп тимер юл магистралдәре Урта һәм Көньяҡ Уралды 5 урында (Түбәнге Тагилxa0— Пермь, Екатеринбургxa0— Пермь, Екатеринбургxa0— Ҡаҙан, Силәбеxa0— Өфө, Орскxa0— Ырымбур) киҫеп үтә; Урал аша (Магнитогорскxa0— Белоретxa0— Ҡарламан) тимер юлы төҙөлөшө тамамланған. Тимер юлдарының байтаҡ өлөшө электрлаштырылған. Был уның аша ҙур күләмдә йөк үтеүе һәм күп урындарҙа тауҙарға менеү зарурлығына бәйле. Урал иҡтисади районы территорияһы аша Уралға газ (Төмән өлкәһенең төньяҡ райондарынан һәм Урта Азиянан) һәм нефть (Көнбайыш Себерҙән) ҡеүәтле торба үткәргестәр аша килә. Кама бассейнында һыу транспорты үҫешкән.